b'\n_START_ARTICLE_\nPierre Vidal-Naquet\n_START_PARAGRAPH_\nPierre Emmanuel Vidal-Naquet (23. hein\xc3\xa4kuuta 1930 Pariisi \xe2\x80\x93 29. hein\xc3\xa4kuuta 2006 Nizza) oli ranskalainen historioitsija, joka tunnetaan useiden ep\xc3\xa4kohtien vastustajana: Vidal-Naquet vastusti Algerian sodan kidutuksia, Kreikan sotilasjunttaa ja holokaustin kiist\xc3\xa4mist\xc3\xa4.\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nVuoden 1944 toukokuussa Gestapo pid\xc3\xa4tti Pierre Vidal-Naquet\xe2\x80\x99n vanhemmat Marseillessa ja heid\xc3\xa4t kuljetettiin Auschwitziin. T\xc3\xa4lt\xc3\xa4 matkaltaan he eiv\xc3\xa4t koskaan palanneet._NEWLINE_Pierre Vidal-Naquet opiskeli historiaa ja v\xc3\xa4itteli filosofian tohtoriksi sek\xc3\xa4 suoritti agr\xc3\xa9gation-tutkinnon. H\xc3\xa4n keskitti tutkimusty\xc3\xb6ns\xc3\xa4 antiikin Kreikkaan, juutalaisten historiaan sek\xc3\xa4 nykyhistoriaan. Vidal-Naquet erikoistui juuri antiikin Kreikan historiaan, joka oli h\xc3\xa4nen erityismieltymyksens\xc3\xa4. Kuitenkin h\xc3\xa4n ty\xc3\xb6skenteli my\xc3\xb6s nykyhistorian historian parissa ja julkaisi teoksia Algerian sodasta sek\xc3\xa4 holokaustista._NEWLINE_Pierre Vidal-Naquet oli intellektuelli, joka sitoutui voimakkaasti ihmisoikeuksien puolustamiseen ja toimi voimakkaasti Algerian sodassa k\xc3\xa4ytetty\xc3\xa4 kidutusta vastaan. H\xc3\xa4n oli perustamassa sodan aikana Audin-komiteaa. Vidal-Naquet toimi el\xc3\xa4m\xc3\xa4ns\xc3\xa4 loppuun saakkaa holokaustin kiist\xc3\xa4mist\xc3\xa4 vastaan._NEWLINE_Pierre Vidal-Naquet oli my\xc3\xb6s anti-stalinistinen marxilainen ja oli lyhyen aikaa Michel Rocardin johtamassa Yhdistyneess\xc3\xa4 sosialistipuolueessa (PSU). H\xc3\xa4n suosi my\xc3\xb6s kannanotoillaan ja kirjoituksillaan Socialisme ou barbarie -lehte\xc3\xa4._NEWLINE_Pierre Vidal-Naquet julkaisi yhdess\xc3\xa4 Michel Foucaultin ja Jean-Marie Comenachin kanssa 8. helmikuuta 1971 manifestin vankiloiden olosuhteista ja tarpeellisuudesta. H\xc3\xa4n toi my\xc3\xb6s Yhdistyneiden kansakuntien julistaman rauhankulttuurin ja v\xc3\xa4kivallattoman vuosikymmenen ranskalaisessa toimintaryhm\xc3\xa4ss\xc3\xa4._NEWLINE_Hein\xc3\xa4kuussa vuonna 2003 Pierre Vidal-Naquet julkaisi yhdess\xc3\xa4 useiden juutalaisten kanssa julistuksen \xe2\x80\x9dToisenlainen juutalainen \xc3\xa4\xc3\xa4ni\xe2\x80\x9d, jossa selke\xc3\xa4sti tuettiin palestiinalaisia._NEWLINE_Pierre Vidal-Naquet oli professori \xc3\x89cole des hautes \xc3\xa9tudes en sciences sociales -korkeakoulussa (EHESS) ja toimi my\xc3\xb6s sen johtajana.'